Karsten Lauritzen retter stor ros til PET og politiets indsats mod narkosmuglerne i Ålbæk havn i søndags. - De danske myndigheder fortjener ros for deres håndtering af den grænseoverskridende narkokriminalitet. Den slags kriminelle skal ikke have frit spil i Danmark. Vi har i forvejen strenge straffe for smugling af narkotika og hash, så løsningen over for de organiserede kriminelle er øget fokus fra politiets side på smuglerruterne til Norge og Sverige, siger den nordjyske politiker. Venstre foreslår, at der gives flere midler til en Task Force, så Nordjyllands Politi får bedre ressourcer til at opklare organiseret smugling, der naturligt ligger i Nordjylland grundet geografien.

Opsummering:
Venstres retsordfører Karsten Lauritzen vil have større fokus fra politiets side på smuglerruterne via Danmark. Han frygter et fremtidigt smuglerparadis.